# HÁZIREND

# TÓPARTI RENDEZVÉNYTÉR

Felsőtárkányi Közművelődési Intézmény

1. A Tóparti rendezvénytér látogatására bárki jogosult, ha betartja az intézmény házirendjét és szabályait, amely a 2/2012.(I.17.) számú, a Felsőtárkányi tó és környékének használatáról és rendjéről szóló önkormányzati rendeleten alapul.
2. A Tóparti rendezvénytér közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és a rend megóvása minden látogató kötelessége. A Tóparti rendezvénytéren zajló rendezvényeken résztvevők semmilyen alapjogot nem sérthetnek, nem valósíthatnak meg törvényszegést, nem buzdíthatnak arra. A Felsőtárkányi Közművelődési Intézmény dolgozói felléphetnek a törvényszegésekkel szemben.
3. A tópart területére kutyát behozni, állatokat a vízbe vinni, úsztatni, fürdetni tilos.
4. A tópart területére az önkormányzat által engedélyezett rendezvények kivételével lovat bevezetni, valamint lovagolni tilos.
5. A tópart területére gépjárművel behajtani tilos. Ideiglenes behajtási engedélyt az intézmény által szervezett programok közreműködői, az árusként résztvevők, valamint a Sziklaforrás Egyesület tagjai kaphatnak előzetes egyeztetést követően, kizárólag az engedélyezett időtartamra.
6. A tóban fürödni, a tó befagyott jegére menni tilos és életveszélyes, a tóparton kempingezni (sátorozni, lakókocsival, lakóautóval táborozni) tilos.
7. A tóparton csak a kijelölt helyen szabad tüzet rakni, figyelemmel az országos tűzgyújtási rendeletre.
8. A tó vizén vizijárművek és csónakok, modellhajók használata tilos, kivéve az önkormányzat által engedélyezett rendezvények alkalmával.
9. A Tóparti rendezvénytéren külső szervezet, vállalkozó, magánszemély rendezvényt csak az intézményvezető engedélyével szervezhet, az intézmény belső szabályzatainak betartásával. A Rendezvénytér bérbeadására, a bérleti szerződés megkötésére az intézményvezető rendelkezik jogosultsággal. A bérlő felelősséget visel az általa, továbbá az általa bérelt idő alatt okozott károkért, azokat köteles megtéríteni.
10. A Tóparti rendezvénytéren zajló rendezvényeken résztvevők semmilyen alapjogot nem sérthetnek, nem valósíthatnak meg törvényszegést, nem buzdíthatnak arra – ezzel kapcsolatban a Felsőtárkányi Közművelődési Intézményt semmilyen felelősség nem terheli. A Felsőtárkányi Közművelődési Intézmény dolgozói felléphetnek a törvényszegésekkel szemben.
11. A tavon folytatott horgászat rendjét Felsőtárkányi Sziklaforrás Egyesület által kifüggesztett Horgászati és Házirend tartalmazza.
12. A tóparton írásos reklámhordozót, plakátot, szórólapot, hirdetést elhelyezni tilos. Ezalól a Felsőtárkányi Közművelődési Intézmény hirdetőtáblája kivétel, oda az Intézmény engedélyével helyezhető el közérdekű közlemény.
13. A tópart területén közbiztonsági célokat szolgáló térkamerák működnek.
14. A Tóparti rendezvénytéren őrizetlenül hagyott személyes tárgyakért, értékekért felelősséget az intézmény nem vállal.
15. Reklamációikkal, javaslataikkal az intézmény vezetőjéhez fordulhatnak.

Felsőtárkány, 2016. március 24.

Rakusz Márta

intézményvezető

Felsőtárkányi Közművelődési Intézmény